Тэст па тэме “ Аднародныя члены сказа”

1 варыянт

Як могуць быць связаны паміж сабой аднародныя члены сказа? Правільныя адказы выпішыце:А) інтанацыяй і злучнікамі;

Б) толькі інтанацыяй;

В) інтанацыяй і прыназоўнікамі.

2. Выпішыце сказы, у якіх ёсць аднародныя члены.

А) У зялёнай траве растуць розныя кветкі.

Б) снег услаў зямлю і дахі дамоў бялюткім абрусам.

В) Пайшоў драбнюткі, але спорны дождж.

Г) Хутка да кармушкі зляцеліся птушкі.

3. Якія члены сказа з’яўляюцца аднароднымі? Выпішыце правільны адказ.

Зноў заспявала, зайграла, загаманіла вясна. (П. Броўка)

А) Дзейнікам;

Б) Выказнікам;

В) Даданыя члены.

4. Выпішыце сказы, у якіх знакі прыпынку пастаўлены правільна.

А) Гулі чмялі і пчолы на сініх чабарах.

Б) Узняўся моцны вецер, але хмары не разагнаў.

В) Зазелянелі, і палі, і лугі, і лясы.

5. Выпішыце сказы, у якіх паміж аднароднымі членамі неабходна паставіць коскі.

А) Раніца была пахмурная (?) але бязветраная.

Б) Шануй (?) і паважай працу кожнага чалавека.

В) Я думаю аб міры (?) аб шчасці (?) і спакоі на зямлі.

6. Выпішыце сказы, у якіх галоўныя члены падкрэслены правільна.

А) Машыніст вядзе поезд.

Б) Ясь вывучыў урокі.

В ) На нашых палях расце бульба, пшаніца, кукуруза, лён.

7. Выпішыце складаныя сказы.

А) Прыйшла з вятрамі восень, шуміць высокі лес.

Б)Наліліся сокам спелыя брусніцы.

В) Адкрасавала жыта, і пачаў налівацца колас.

Г) Кіпіць работа ў полі.

8. колькі ў тэксце сказаў з аднароднымі членамі? Правільны адказ выпішыце.

У садку растуць адуванчыкі. Наччу яны адпачываюць, сціскаюцца ў тугія пупышкі. Раніцай кветкі запальваюць свае яркія, жоўтыя сонейкі. ( Р.Ігнаценка)

А) 1;

Б) 2; В) 3.

Тэст па тэме “ Аднародныя члены сказа”

2 варыянт

Якія з гэтых прымет адносяцца да аднародных членаў сказа? А) адказваюць на одно і тое ж пытанне;

Б) могуць быць толькі галоўнымі членамі сказа;

В) могуць быць як галоўнымі, так і даданымі членамі сказа;

Г) у сказе звязаны з адным і тым жа словам.

Выпішыце сказы, у якіх ёсць аднародныя члены.А) Лес гамоніць і спявае.

Б) Каля лесу працякала рака.

В) Па берагах рэк растуць вольхі, вербы, бузіна.

Г) У лесе звінелі, пераліваліся птушыныя галасы.

Якія члены сказа з’яўляюцца аднароднымі? Сонца ў небе ззяе, шчодра лье сваё цяпло.

А) Дзейнікі;

Б) Выказнікі;

В) Даданыя члены .

Выпішыце сказы, у якіх галоўныя члены падкрэслены правільна.А) На лузе растуць люцікі, смолкі, рамонкі, званочкі.

Б) Птушкі прыляцелі ў поле, у лес.

В) На градках спеюць агуркі, памідоры, гарох і боб.

Г)Возера іскрыцца і зіхаціць на сонцы.

5. Выпішыце сказы, у якіх знакі прыпынку пастаўлены правільна.

А) Ажына, і лотаць, і дзікі чарот разносілі водар навокал.

Б) Да кармушкі прыляцелі сініцы снегіры.

В) Дым не падымаўся, а плыў над зямлёй.

6. Якія сказы называюцца складанымі.

А) Сказы, у якіх некалькі слоў.

Б) Сказы, у якіх ёсць даданыя члены сказы.

В) Сказы, у якіх два ці больш простых сказаў.

7. Выпішыце складаныя сказы.

А) Ціха сасонка шумела, ледзь варушыла галлём.

Б) Каля высокіх хат цвітуць вяргіні і астры, лётае ў паветры лёгкае павуцінне.

В) Сонца высока плыве ў сінім небе і шчодра лье на зямлю цеплыню і святло.

8. Колькі простых сказаў у гэтым сказе?

Сонца яшчэ не зайшло, а на блакітным небе ўжо з’явіўся бледны месяц.

А) 3; б) 2; в) 1.